
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на цех за месопреработка в гр. Берковица,                     ул. „Казаните” №2 с оператор „Монтком” ООД, гр. Берковица в изпълнение на Заповед     № РД-257/12.10.2015 г.

Извършената комплексна проверка на 13.10.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.
Основната дейност на фирмата е производството на месни продукти – малотрайни колбаси, кайма и месни заготовки, които се реализират на вътрешния пазар. 
 
Водоснабдяването на обекта с вода за питейно-битови и производствени нужди се осъществява въз основа на сключен с „ВиК - Берковица” ЕООД, гр. Берковица договор за доставка на питейна вода. От дейността на обекта се формира смесен поток битово-фекални и производствени води, които се заустват в канализационната система на гр. Берковица въз основа на сключен договор.

В цеха няма организирани и/или неорганизирани източници на емисии в атмосферния въздух, подлежащи на контрол по Наредба №1 от 2005 г. за норми за допустими  емисии на вредни вещества (замърсители), изпускани в атмосферата от обекти и дейности с неподвижни източници на емисии.
За технологични нужди и обезпечаване микроклимата в работните помещения се експлоатират хладилни и климатични инсталации, подлежащи на контрол по Наредбите за прилагане на мерки по прилагане на Регламент (ЕО) №842/2006 и Регламент (ЕО) №1005/2009 за някои флуорирани парникови газове и озоноразрушаващи вещества. При проверката не е представена информация и документация за броя на хладилните и климатични инсталации и количеството и вида на хладоагента (фреона) в тях. Не е представен и документ за правоспособност (сертификат) на лицето и/или фирмата, извършващи проверки за течове, сервиз и поддръжка на инсталациите.
Извършена е проверката по чл. 14 и чл. 59 от ЗУО и Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци, приета с ПМС №120/30.05.2008 г. (Наредбата). Като лице пускащо на вътрешния пазар  опаковани продукти,  дружеството изпълнява задълженията си по чл. 59 от ЗУО като заплаща продуктова такса на ПУДООС. Цялата документацията по Наредбата за продуктови такси се изготвя в счетоводна кантора, поради което по време на проверката не са представени: актуална вътрешно-фирмена спесификация за всички опаковки, които ще бъдат пуснати на пазара през 2015 г. - приложение №12 от Наредбата; месечни справки декларации – приложение №13 от Наредбата и копия от платежни нареждания за преведените  сума към ПУДООС за периода от предходната проверка до октомври 2015 г.
Въз основа констатациите от проверката на управителя на фирмата са дадени предписания да представи в РИОСВ – Монтана горецитираните документи и информация.

